internet vaartha 189 Views
హైదరాబాద్‌ : కార్పొరేట్‌ సామాజిక బాధ్యతల నిర్వహణలో భాగంగా అల్పాదాయ వర్గాల కుటుంబాల్లోని పిల్లలకు విద్యాబుద్ధులు నేర్పేందుకు ప్రత్యేక ప్రణాళిక అమలుచేస్తోంది. అగ్రగామి రియాల్టీ సంస్థగా ఉన్న కెరహేజా కార్పొరేషన్‌ హైదరాబాద్‌లో మైండ్‌స్పేస్‌ బిజి నెస్‌పార్క్‌ అందించిన సంగతి తెలిసిందే. టీచ్‌ఫర్‌ ఇండియాతో కలిసిమైండ్‌స్పేస్‌ భాగస్వామిగా కొనసాగు తూ తనకార్పొరేట్‌ సామాజిక బాధ్యతల ప్రాజెక్టు టీచింగ్‌ట్రీని చేపట్టినట్లు వివరించింది. సంస్థ సిఎస్‌ఆర్‌ హెడ్‌ విశ్వాస్‌ ధుమాల్‌ మాట్లాడుతూ 9200 మందికిపైగా విద్యాబుద్ధులు నేర్పేందుకు అవకాశాలు కల్పించినట్లు తెలిపారు. టీచ్‌ఫర్‌ ఇండియాసిటీ డైరెక్టర్‌కార్తీక్‌ రాపాల మాట్లాడుతూ రహేజా కార్పొరేషన్‌ వంటి భారీసంస్థలు అల్పాదాయ వర్గాల కుటుంబాల్లోని చిన్నపిల్లలకు నాణ్యమైన విద్య అందించేందుకు కృషిచేయడం ఎంతో గర్వకారణమని అన్నారు. ఇప్పటివరకూ 9200 మంది చిన్నారులకు విద్యా బుద్ధులు అలవరిచామని, ఈ సంఖ్యను మరింత పెంచుతామని పేర్కొన్నారు. భవిష్యత్తులో రహేజా వంటి సంస్థలు మరింతగా సామాజిక సేవా కార్యకలాపాల్లో పాల్గొంటాయన్న ధీమా వ్యక్తం చేసారు.